OpenLLM-France/wikimedia huggingface dataset:
# Locus ceruli

El locus ceruli (en llatí locus coeruleus) és una regió anatòmica del tronc encefàlic involucrada en la resposta al pànic i a l'estrès. El seu nom en llatí significa el lloc blau, que deriva de la pigmentació ocasionada pel contingut de grànuls de neuromelanina dins d'aquesta estructura, motiu pel qual també és conegut com a Nucleus Pigmentosus Ponti. Aquesta melanina es forma per la polimerització de la noradrenalina.
Alguns autors afirmen que fou descrit inicialment per l'anatomista francès Félix Vicq d'Azyr al segle XVIII; altres afirmen que fou descrita en 1809 pel neuroanatomista alemany Johann Christian Reil. Anomenat pels germans Joseph Wenzel i Karl Wenzel al 1812.

## Anatomia

És un nucli que es troba a la regió grisa central a la part dorsal de la protuberància, sota el sòl del IV ventricle.

## Funció

El locus ceruli està involucrat en molts dels efectes simpàtics durant l'estrès a causa de l'increment en la producció de noradrenalina.
Estudis recents identifiquen aquest nucli com un centre clau als processos de vigília
Alguns estudis electrofisiològics sostenen que el locus ceruli s'activa per diferents estímuls estressants i estímuls nociceptius i també per estímuls fisiològics com hipotensió, la hipòxia i estimulació visceral que incrementen la descàrrega de les neurones d'aquesta estructura. Quan els models animals són exposats a estrès crònicament, produeix una major activitat sobre les neurones receptores del LC.
El locus ceruli també ha sigut involucrat en el trastorn per estrès posttraumàtic, i en la fisiopatologia de la demència a través de la pèrdua de l'estímul noradrenèrgic. Científics del Col·legi de Medicina Albert Einstein de la Universitat Yeshiva (Estats Units) han proposat una radicalment nova teoria sobre l'autisme, que suggereix que el cervell de les persones amb aquesta malaltia és estructuralment normal, encara que desregulat, el que significa que els símptomes d'aquest patiment podrien ser reversibles, ja que l'autisme és un trastorn evolutiu causat per un dany a la regulació del locus ceruli. Al seu nou plantejament, aquest equip opina que a l'autisme, el sistema LC-NA està desregulat per la interrelació de factors ambientals, genètics i epigenètics (substàncies químiques presents tant dins com fora del genoma que regulen l'expressió genètica). Creuen que l'estrès té un paper central en la desregulació del sistema LC-NA, especialment a les etapes finals del desenvolupament prenatal quan el cervell fetal és particularment vulnerable.

## Referències

* ↑ Diccionari Enciclopèdic de Medicina
* ↑ «Félix Vicq d'Azyr (1746-1794): fundador temprano de la "neuroanatomy and royal French physician"». Childs Nerv Syst, 27, 7, 01-07-2011, pàg. 1031–4. DOI: 10.1007/s00381-011-1424-y. PMID: 21445631.
* ↑ Maeda T «The locus coeruleus: history». J. Chem. Neuroanat., 18, 1–2, 01-02-2000, pàg. 57–64. DOI: 10.1016/s0891-0618(99)00051-4. PMID: 10708919.
* ↑ Swanson, LW. Neuroanatomical terminology : a lexicon of classical origins and historical foundations. Oxford University Press, 2014. England ISBN 9780195340624
# Luis Bardají López

Luis Bardají López (Tarragona, 14 de maig de 1880 - Badajoz, 16 de març de 1942), fou un advocat i polític espanyol, que va ser ministre d'Instrucció Pública i Belles Arts durant la Segona República Espanyola.

## Biografia

Fill d'un funcionari d'Hisenda, es va traslladar amb el seu pare a Madrid, on es llicencià en dret a la Universitat Central de Madrid. El 1902 va ingressar al Cos d'Advocats de l'Estat, i fou destinat primer a Tarragona i després a Badajoz fins al 1925.
Membre del Partit Republicà Radical, va ser diputat per la circumscripció de Badajoz a les eleccions de 1933 i a les de 1936. Va ser ministre d'Instrucció Pública i Belles Arts al govern que, entre el 29 d'octubre i el 14 de desembre de 1935, va presidir Joaquín Chapaprieta Torregrosa. L'esclat de la guerra civil el va sorprendre de vacances a Portugal. Quan tornà a Espanya continuà exercint com advocat fins a la seva mort.
Va ser sogre d'Adolfo Díaz-Ambrona Moreno, ministre d'Agricultura, Pesca i Alimentació i avi d'Adolfo Díaz-Ambrona Bardají fundador i primer president del Partit Popular d'Extremadura.

## Referències

* ↑ Biografia Arxivat 2015-09-23 a Wayback Machine. a la revista de l'Associació d'Advocats de l'Estat, p.42

## Enllaços externs

* Fitxa del Congrés dels Diputats (castellà)
# Lorenzo Morón

Lorenzo Morón és el nom dels següents personatges:
* Lorenzo Morón Vizcaíno, futbolista i entrenador de futbol andalús
* Lorenzo Morón García, futbolista andalús, fill de l'anterior
# Els Verds (Taiwan)

Els Verds (綠黨 en xinès) és un partit polític d'Taiwan d'ideologia ecologista. Fou fundat el desembre de 1996 i dirigit per Yu Hsiao-Ching amb Liu Chung-Hsien, i tot i que no té representació a la Yuan Legislatiu és present a les assemblees municipals d'un municipi.

## Enllaços externs

* Pàgina oficial de Els Verds(alemany)
# Los jinetes del alba

Los jinetes del alba va ser una sèrie de televisió, estrenada per Televisió Espanyola el 1991, amb direcció de Vicente Aranda, basada en la novel·la homònima de Jesús Fernández Santos.

## Argument

Ambientada durant els anys previs a l'inici de la guerra civil espanyola, l'acció s'inicia a Las Caldas, un poble de Astúries el 1922, en un balneari propietat de la rica Amalia, que comparteix el seu llit amb el jove Martín, al seu torn enamorat de la maquiavèl·lica Marián, neboda de la propietària. Quan esclata la Revolució d'Astúries de 1934, Martín donarà suport als miners insurgents en contra dels cacics locals amb Erasmo al capdavant. Després de diverses peripècies, Marián es fa amb el control del balneari, però la fi de la Guerra l'haurà deixat en ruïnes.

## Repartiment

* Victoria Abril…Marián.
* Jorge Sanz…Martín.
* Maribel Verdú…Raquel.
* Fernando Guillén…Erasmo.
* Graciela Borges…Amalia.
* Gloria Muñoz…Adamina.
* Alfonso Vallejo
* Antonio Iranzo
* Claudia Gravy
* Conrado San Martín
* El Gran Wyoming
* Jordi Dauder
* José Canalejas
* Lola Baldrich
* Manuel Torremocha
* Margarita Calahorra
* María Jesús Hoyos
* Nacho Martínez
* Neus Asensi
* Alfonso Godá
* Paco Catalá
* Pedro Díez del Corral
* Resu Morales

## Fitxa Tècnica

* Direcció: Vicente Aranda.
* Producció: José Luis Tafur
* Guions: Vicente Aranda, Joaquim Jordà
* Música Original: José Nieto
* Fotografia: Juan Amorós
* Muntatge: Teresa Font

## Pressupost

La sèrie va comptar amb un pressupost de 500 milions de pessetes.

## Referències

* ↑ "Los jinetes del alba" cabalgan esta noche en TVE1 La Vanguardia. 23 de gener de 1991
* ↑ Estreno de 'Los jinetes del alba', una superproducción sobre la guerra civil El País. 9 de gener de 1991..

## Enllaços externs

* Los jinetes del alba, tots els episodis a rtve.es a la carta.
# Luci Arrunci

Luci Arrunci és el nom dels següents personatges:
* Luci Arrunci (cònsol 22 aC)
* Luci Arrunci (cònsol 6 dC), fill de l'anterior
* Luci Arrunci Camil Escribonià, nascut Marc Furi Camil Escribonià i adoptat per l'anterior
# Orenola

«Orenola» té aquests significats:
* Orenola (ocell). Ocell de la família dels hirundínids.
* Orenola (peix). Diversos peixos voladors de la família dels exocètids.
# Atorgament d'escriptura pública

Atorgament d'escriptura pública és l'acte en què els socis o propietari d'una empresa o societat signen l'escriptura de constitució de l'empresa a través i davant del notari. I per tant estan obligats a complir i a fer complir aquesta escriptura.

## Referències

* ↑ Creació i posada en funcionament de l'empresa Arxivat 2018-05-28 a Wayback Machine.. Institut Obert de Catalunya
* ↑ Institut Català del Sòl. Generalitat de Catalunya. . Institut Català del Sòl. Generalitat de Catalunya, 2012 [Consulta: 24 novembre 2012].
# (538) Friederike

(538) Friederike és un asteroide que pertany al cinturó d'asteroides i que fou descobert el 18 de juliol de 1904 per Paul Götz des de l'observatori de Heidelberg-Königstuhl, Alemanya. Va rebre aquest nom per un amic del descobridor.

## Referències

* ↑ Afirmat a: Minor Planet Center Database.
* 1 2 3 4 5 6 «JPL Small-Body Database». [Consulta: 18 octubre 2023].
* 1 2 3 4 5 6 7 8 «JPL Small-Body Database». [Consulta: 24 gener 2024].
* ↑ Springer. Dictionary of Minor Planet Names (en anglès). 5a edició, 2003. ISBN 3-540-00238-3.
# Estroma d'iris

Estroma de l'iris és una capa frirovascular de teixit. És la capa superior de l'iris de l'ull.

## Estructura

L'estroma és un delicat entrellaçament de fibres. Alguns cercles de la circumferència de l'iris i la majoria irradien cap a la pupil·la. Els vasos sanguinis i els nervis s'intercalen en aquesta xarxa.
En els ulls foscos, l'estroma sovint conté grànuls de pigment. Als ulls blaus i als ulls dels albins, en canvi, els manca el pigment.
L'estroma connecta el múscul a un esfínter muscular (esfínter de la pupil·la), que contracta la pupil·la en un moviment circular, i un conjunt de músculs dilatadors (dilatador de la pupil·la,dilator pupillae), que empeny l'iris radialment per a fer més gran la pupil·la. La superfície posterior està coberta per una freqüència, fortament pigmentada epitelial.

## Referències

* ↑ «Stroma of iris» (en anglès). [Consulta: 16 juliol 2019].
* Aquest article incorpora text de l'edició de l'Anatomia de Gray en domini públic.

## Enllaços externs

* UIUCHistologySubject 156 Arxivat 2012-09-19 a Wayback Machine.
# Howland

Howland és una població dels Estats Units a l'estat de Maine (EUA). Segons el cens del 2000 tenia 1.362 habitants.

## Demografia

Segons el cens del 2000, Howland tenia 1.362 habitants, 552 habitatges, i 369 famílies. La densitat de població era de 15,2 habitants/km².
Dels 552 habitatges en un 30,3% hi vivien nens de menys de 18 anys, en un 55,6% hi vivien parelles casades, en un 0% dones solteres, i en un 33% no eren unitats familiars. En el 27,7% dels habitatges hi vivien persones soles el 13% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,39 i el nombre mitjà de persones que vivien en cada família era de 2,89.
Per edats la població es repartia de la següent manera: un 24% tenia menys de 18 anys, un 6,2% entre 18 i 24, un 28% entre 25 i 44, un 25% de 45 a 60 i un 16,7% 65 anys o més.
L'edat mediana era de 40 anys. Per cada 100 dones de 18 o més anys hi havia 89,2 homes.
La renda mediana per habitatge era de 29.213 $ i la renda mediana per família de 36.302 $. Els homes tenien una renda mediana de 32.000 $ mentre que les dones 17.386 $. La renda per capita de la població era de 15.466 $. Entorn del 6,9% de les famílies i l'11,5% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Howland». American Fact Finder. Oficina del Cens dels Estats Units, 12-01-2010. Arxivat de l'original el 14 de febrer 2020. [Consulta: 7 d’agost 2010].
* ↑ «Geographic Comparison Table- Howland». American Fact Finder. Oficina del Cens dels Estats Units, 12-01-2010.
# Ajmer-Merwara

Ajmer-Merwara fou una antiga província de l'Índia Britànica enclavada a la Rajputana. La superfície era de 7.021 km² (5361 km² el districte d'Ajmer i la resta el de Merwara). La població el 1881 era de 460.722 habitants. El territori estava format per dos districtes físicament separats i rodejats d'estats nadius. Dos subcomissionats administraven els dos districtes amb seu a Ajmer i a Beawar.
Van formar dos districtes però foren units sota un únic comissionat el 1842. Més tard van quedar altre cop separats i finalment units. La capital és Ajmer. El comissionat era agent del governador general de Rajputana resident a Mont Abu.

## Història

Ajmer fou fundada segons la tradició per Raja Aja, un rajput chauhan, vers l'any 145. El 695 un rajput chauhan la governava i es va unir a una coalició contra els invasors musulmans dirigits per Muhammad Kasim (el conqueridor de Sind) morint en la lluita. El seu successor Manik Raj va fundar Sambhar.
El territori fou cedit als britànics per Dawlat Rao Sindhia pel tractat de 25 de juny de 1818 i va dependre de Bengala i des de 1832 de les Províncies del Nord-oest, fins a l'1 d'abril de 1871 quan es va formar la província separada (oficialment Ajmer-Merwara-Kekri). Fou una província de l'Índia fins a la independència el 1947. Va patir fams i escassetats el 1819, 1824, 1833, 1848, 1861, i 1868-1869.
Del 1947 al 1950 va restar com a província índia i el 26 de gener de 1950 d'acord amb la nova constitució va formar l'estat d'Ajmer que l'1 de novembre de 1956 es va fusionar amb l'estat de Rajasthan.

## Governants
### Agents

* A. Lockett 1832 - 1834
* N. Alves 1834 - 1841
* J. Sutherland 1841 - 1848
* J. Low 1848 - 1852
* George St.Patrick Lawrence 1852 - 1853
* Henry Montgomery Lawrence 1853 - 1857
* George St.Patrick Lawrence 1857 - 1864 (segona vegada)
* E.K. Elliott 1864 - 1865
* W.F. Eden 1865 - 1867
* Richard Harte Keatinge 1867 - 1871

### Caps comissionats

* Richard Harte Keatinge 1871-1873
* Sir Lewis Pelly 1873-1878
* Edward Ridley Colborne Bradford 1878-1887
* Charles Kenneth Mackenzie Walter 1887-1890
* George Herbert Trevor 1890-1895
* Robert Joseph Crosthwaite 1985-1898
* Arthur Henry Temple Martindale 1898-1905
* Elliot Graham Colvin 1905-1918
* John Manners Smith 1918-1919
* Robert Erskine Holland 1919-1925
* Stewart Blakeley Agnew Patterson 1925-1927
* Leonard William Reynolds 1927-1932
* George Drummond Ogilvie 1932-1937
* Arthur Cunningham Lothian 1937-1944
* Hiranand Rupchand Shivdasani 1944-1947
* Shankar Prasada 1947-1948
* Chandrakant Balwantrao Nagarkar 1948 - 1950 (va seguir com a governador de l'estat fins a 1951)

## Vegeu també

* Estat d'Ajmer.

## Referències

* The Imperial Gazetteer of India, Oxford, Clarendon Press, 1908-1931.
# Mas Hospici

El Mas Hospici és una masia d'Esponellà (Pla de l'Estany) inclosa a l'Inventari del Patrimoni Arquitectònic de Catalunya.

## Descripció

Casal rural format principalment per un sol cos rectangular cobert a dues aigües, amb el carener orientat de nord a sud. La façana principal està al sud, encara que antigament devia estar a ponent, on apareixen una porta dovellada de notables dimensions i una finestra gòtica amb dues ogives i pilaret central. La façana actual, a sud, presenta un cos de planta baixa i pis amb una golfa practicable sota el carener del teulat i oberta, amb pilar de suport que li dona aspecte simètric. A ponent hi ha un cos annexe.

## Referències

* ↑ «Mas Hospici». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 13 agost 2021].
# Mas Joals

Mas Joals és una urbanització del municipi de Riudellots de la Selva, a la comarca catalana de la Selva. En el cens de 2013 tenia 209 habitants.

## Referències

* ↑ «Reducció del consum i de la contaminació lumínica a la urbanització Mas Joals». Arxivat de l'original el 2019-04-02. [Consulta: 2 abril 2019].
# Mas Hospital

Mas Hospital és una masia de Balenyà (Osona) inclosa a l'Inventari del Patrimoni Arquitectònic de Catalunya. És una casa de dimensió mitjana i coberta amb teulada a dues vessants desiguals. El portal d'entrada consta d'una llinda en forma de frontó i està datat a l'any 1751. Tot i que presenta algunes finestres de pedra treballada, no hi ha cap altre element remarcable. A la façana dreta hi ha adossat un cobert per guardar-hi eines. Es troba en estat d'abandonament.
Es troba citada l'any 1860 al "Nomenclàtor de la Província de Barcelona". Durant el segle XX hi visqué la família Oms.

## Referències

* 1 2 3 4 5 «Mas Hospital». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 16 agost 2017].
# Margarida de França i de Castella

Margarida de França i de Castella (1158 - Acre 1197), princesa de França, comtessa de Vexin, reina consort associada d'Anglaterra de 1172 a 1183 i reina consort d'Hongria (1186-1196).

## Biografia

Era filla del matrimoni de Lluís VII, rei de França, amb Constança de Castella. Era neta per línia paterna de Lluís VI de França i Adelaida de Savoia, i per línia materna d'Alfons VII de Castella i Berenguera de Barcelona.
El 1158 fou promesa amb Enric II el Jove, fill del rei Enric II d'Anglaterra i d'Elionor d'Aquitània. El jove Enric era l'hereu presumpte d'Enric II rei d'Anglaterra, Duc de Normandia, comte d'Anjou i del Maine.
El 2 de novembre de 1160 al Le Neubourg després de l'obtenció d'una dispensa atorgada pel papa Alexandre III, es va celebrar el matrimoni dels dos joves nois (ella 2 anys, ell 5 anys). Aquesta ràpida unió fou deguda a la voluntat d'Enric II d'entrar en possessió del dot de la seva nora, el Vexin normand.
Per tal d'assegurar la seva successió, Enric II (1133-1189) va fer coronar al jove Enric (1155-1183) el 14 de juny de 1170 a Canterbury. El 27 d'agost de 1172, a la catedral de Winchester, tingué lloc una segona coronació, a petició de Lluís VII, durant la qual Margarida fou coronada reina d'Anglaterra.
De la seva unió amb el seu jove marit va néixer un sol fill, Guillem, nascut i mort el 1177. El 1182 fou acusada de tenir una relació amb William Marshal. Tot seguit Enric el Jove inicià els tràmits per a l'anul·lació del matrimoni adduint aquesta suposada infidelitat, si bé tot sembla indicar que ho feu per la impossibilitat de Margarida de concebre un hereu. Enric el Jove però morí sobtadament el 1183.
Després de la defunció d'Enric el Jove el 1183, es va casar de nou, el 1186, amb Béla III (1148-1196), rei d'Hongria. Aquest va marxar a la tercera croada, i moriren tots dos a Terra Santa, no deixant descendents de la seva unió. Margarida morí el 1197 a Acre i fou sepultada a la catedral de Tir.

## Notes i referències

* 1 2 3 4 5 Elizabeth Hallam, «Henry (1155-1183)» Oxford Dictionary of National Biography, Oxford University Press, edició en línia, maig de 2006.
* ↑ Christopher Harper-Bill, Nicholas Vincent Henry II: new interpretations, Boydell Press, 2007, pàg. 194.
* ↑ Frank Barlow The feudal kingdom of England, 1042-1216, History of England, Longman, 1999, pàg. 241.
# Margaretamys parvus

Margaretamys parvus és una espècie de mamífer rosegador de la família dels múrids. És endèmica de Sulawesi (Indonèsia), on viu a altituds d'entre 1.800 i 2.272 msnm. Es tracta d'un animal arborícola. El seu hàbitat natural són les selves montanes. Està amenaçada per l'expansió dels camps de conreu. El seu nom específic, parvus, significa 'petita' en llatí.

## Referències

* ↑ Gerrie, R.; Kennerley, R. Margaretamys parvus. UICN 2017. Llista Vermella d'espècies amenaçades de la UICN, edició 2017, consultada el 14 març 2018.
* ↑ Entrada «Margaretamys» d'Animalia (en anglès).
# Margarida del Regne Unit (princesa hereva de Suècia)

Margarida del Regne Unit, princesa hereva de Suècia (Londres 1882 - Estocolm 1920). Princesa del Regne Unit amb el tractament d'altesa reial nascuda en el si de la branca dels ducs de Connaught i que contragué matrimoni en el marc de la Casa Reial de Suècia.
Nascuda el dia 15 de gener de l'any 1882 a Londres era la filla primogènita del príncep Artur del Regne Unit i de la princesa Lluïsa Margarida de Prússia. La princesa era neta per via paterna del príncep Albert de Saxònia-Coburg Gotha i de la reina Victòria I del Regne Unit; i per via materna, del príncep Frederic Carles de Prússia i de la princesa Maria Anna d'Anhalt.
El dia 11 de març de 182 fou batejada a la capella privada del Castell de Windsor essent els seus padrins el kàiser Guillem I de Prússia, la duquessa Augusta de Saxònia-Weimar-Eisenach, la princesa Victòria del Regne Unit, el príncep Frederic Carles de Prússia, la princesa Maria Anna d'Anhalt i el Príncep de Gal·les.
El 15 de juny de 1905 es casà amb el príncep hereu de Suècia, que anys després esdevindria el rei Gustau VI Adolf de Suècia, fill del rei Gustau V de Suècia i de la princesa Victòria de Baden.
L'any 1907 esdevindrien prínceps hereus al morir el rei Òscar II de Suècia avi del príncep. La parella s'establí a Suècia i tingué sis fills:
Durant la Primera Guerra Mundial, la princesa Margarida des de la neutral Suècia esdevingué el cap de pont d'un complex sistema de correu que permetia mantenir el contacte entre la Casa Reial britànica i la de Rússia amb les cases reials d'Alemanya.
El dia 1 de maig de l'any 1920 morí sobtadament a Estocolm a causa d'una infecció. L'any 1923 el seu marit es casà amb lady Lluïsa Mountbatten, filla de la princesa Victòria de Hessen-Darmstadt, cosina de Margarida.
# Mariaville Lake

Mariaville Lake és una concentració de població designada pel cens dels Estats Units a l'estat de Nova York. Segons el cens del 2000 tenia 710 habitants.

## Demografia

Segons el cens del 2000, Mariaville Lake tenia 710 habitants, 258 habitatges, i 188 famílies. La densitat de població era de 48,5 habitants per km².
Dels 258 habitatges en un 38% hi vivien nens de menys de 18 anys, en un 58,5% hi vivien parelles casades, en un 9,3% dones solteres, i en un 27,1% no eren unitats familiars. En el 22,5% dels habitatges hi vivien persones soles el 7,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,75 i el nombre mitjà de persones que vivien en cada família era de 3,23.
Per edats la població es repartia de la següent manera: un 29,4% tenia menys de 18 anys, un 6,2% entre 18 i 24, un 29,2% entre 25 i 44, un 25,4% de 45 a 60 i un 9,9% 65 anys o més.
L'edat mediana era de 37 anys. Per cada 100 dones de 18 o més anys hi havia 106,2 homes.
La renda mediana per habitatge era de 48.269 $ i la renda mediana per família de 57.083 $. Els homes tenien una renda mediana de 41.216 $ mentre que les dones 22.269 $. La renda per capita de la població era de 20.618 $. Cap de les famílies estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Mariaville Lake». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 9 agost 2010].
* ↑ «Geographic Comparison Table- Mariaville Lake». American Fact Finder. Oficina del Cens dels Estats Units, 12-01-2010.
# Maribel

Maribel és una població dels Estats Units a l'estat de Wisconsin. Segons el cens del 2000 tenia 264 habitants.

## Demografia

Segons el cens del 2000, Maribel tenia 264 habitants, 99 habitatges, i 72 famílies. La densitat de població era de 87,1 habitants per km².
Dels 99 habitatges en un 40,4% hi vivien nens de menys de 18 anys, en un 62,6% hi vivien parelles casades, en un 9,1% dones solteres, i en un 26,3% no eren unitats familiars. En el 23,2% dels habitatges hi vivien persones soles el 16,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,67 i el nombre mitjà de persones que vivien en cada família era de 3,04.
Per edats la població es repartia de la següent manera: un 29,9% tenia menys de 18 anys, un 5,3% entre 18 i 24, un 31,4% entre 25 i 44, un 20,5% de 45 a 60 i un 12,9% 65 anys o més.
L'edat mediana era de 36 anys. Per cada 100 dones de 18 o més anys hi havia 81,4 homes.
La renda mediana per habitatge era de 45.938 $ i la renda mediana per família de 52.679 $. Els homes tenien una renda mediana de 36.375 $ mentre que les dones 23.036 $. La renda per capita de la població era de 17.177 $. Aproximadament el 4,8% de les famílies i el 7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Maribel» (en anglès). American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 14 agost 2010].
* ↑ «Geographic Comparison Table- Maribel». American Fact Finder. Oficina del Cens dels Estats Units, 12-01-2010.
# Massa (Toscana)

Massa és un municipi italià, situat a la regió de la Toscana i a la província de Massa-Carrara. L'any 2006 tenia 69.504 habitants.